П Р О Т О К О Л   №  38

ОТ ИЗВЪНРЕДНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  20.06.2013 г.
(четвъртък,  11,10 часа)

ПРИСЪСТВАТ: ,Милка Итова, Камен Ситнилски, Светла Петкова, Магдалена Лазарова, Камен Иванов, Галя Георгиева, Румен Боев, Елка Атанасова и Ясен Тодоров. 

ОТСЪСТВА: Даниела Костова.

На заседанието присъстваха:

Експертни сътрудници: Саша Харитонова – директор на дирекция „Правна” в АВСС; Мария Христова – директор на дирекция „Съдебни кадри и конкурси на магистрати” в АВСС; Красимир Казаков  -  главен експерт - юрисконсулт в Дирекция „Правна” в АВСС.
 
Протоколирали: Нели Иванова.

1. ОТНОСНО: Предложение от административния ръководител - председател на Военен съд гр. София, за периодично атестиране на Генко Драгиев Драгиев - съдия във Военен съд гр. София, с ранг „съдия във ВКС и ВАС", на основание чл. 196, ал. 2 от ЗСВ и нова комплексна оценка, изготвена в изпълнение на решение на ВСС по протокол № 12/28.03.2013 г, т. 3. (вх. № 11-05-039/24.04.2013 г.)

С решение на КПА по протокол № 33/04.06.2013 г. е приета предложената от ПАК комплексна оценка „Добра - 84 точки”. По повод на изготвената оценка съдия Драгиев е изготвил писмени възражения. Съдия Драгиев е изслушан от ВСС на проведеното заседание на 20.06.2013 г.
В изпълнение решение на ВСС по протокол № 24/20.06.2013 г. възраженията са уважени и на основание чл.205, ал.3 от ЗСВ, на КПА е възложено  изготвянето на нова комплексна оценка.

Във връзка с горното в заседание, проведено на 20.06.2013 г. Комисията по предложенията и атестирането   

                                              Р  Е  Ш  И:

ОСТАВЯ БЕЗ УВАЖЕНИЕ възражението в Част VІІІ, т. 1  на Единния формуляр за атестиране (ЕФА) „Правни познания и умения за прилагането им”.

Мотиви: При прегледа на всички проверени за периода на атестиране отменени съдебни актове и тези, които помощната атестационна комисия е отразила, че са проверени, ВСС не намира основание да уважи възражението.

ОСТАВЯ БЕЗ УВАЖЕНИЕ възражението в Част VІІІ, т. 2 на ЕФА  „Умение за анализ на правнорелевантните факти”.

Мотиви: Предвид констатациите на всички прегледани съдебни актове – тези отразени от помощната атестационна комисия и отменените и изменени съдебни актове, няма основание да се увеличи оценката, която ВСС е възприел.
 В Част VІІІ, т. 3  на ЕФА „Умение за оптимална организация на работата”  увеличава оценката с 3 (три) точки - от петнадесет на осемнадесет, предвид показателите „натовареност” и „спазване на сроковете”.

Мотиви: При констатираната ниска натовареност на Военен съд гр. София и на конкретния магистрат за атестирания период, същият има 18 свършени дела в срок до 1 година и 7 дела – до три месеца. Тъй като натовареността не зависи от магистрата, ВСС счита че съдия Генко Драгиев е положил усилия за своевременно приключване на възложените му дела, а тези които са приключени в срок по-дълъг от едномесечния са били с по-голяма фактическа и правна сложност в рамките на подсъдността на военните съдилища. Следва оценката по т. 3 да бъде определена осемнадесет точки.

В Част VІІІ, т. 4  на ЕФА „Експедитивност и дисциплинираност” комисията увеличава оценката с 5 (пет) точки - от петнадесет на двадесет;

Мотиви: Счита, че възражението е основателно, с оглед преглед на цялостната му дейност като магистрат.

С оглед  на изложеното изготвя нова комплексна оценка от периодичното атестиране на  Генко Драгиев Драгиев - съдия във Военен съд гр. София, с ранг „съдия във ВКС и ВАС", „МНОГО ДОБРА” - 92 (деветдесет и две) точки.

Комисията по предложенията и атестирането

Р  Е  Ш  И:

1.1.ПРЕДЛАГА НА ВСС, на основание чл. 196, т. 2 от ЗСВ, да проведе периодично атестиране на Генко Драгиев Драгиев - съдия във Военен съд гр. София, с ранг „съдия във ВКС и ВАС".

1.2.ПРЕДЛАГА НА ВСС ДА ПРИЕМЕ, на основание чл. 206 във вр. чл. 205, ал. 3 от ЗСВ, комплексна оценка от атестирането „МНОГО ДОБРА” - 92 (деветдесет и две) точки, на Генко Драгиев Драгиев - съдия във Военен съд гр. София, с ранг „съдия във ВКС и ВАС".

1.3. Внася предложението в заседание на ВСС, насрочено за 20.06.2013 г. за разглеждане и произнасяне.

/Закриване на заседанието – 11,20 часа/

    
    ПРЕДСЕДАТЕЛ НА
                                                  КОМИСИЯТА ПО ПРЕДЛОЖЕНИЯТА
                                                       И АТЕСТИРАНЕТО:

/п/ МИЛКА ИТОВА

    ЗАМЕСТНИК-ПРЕДСЕДАТЕЛ НА
                                                  КОМИСИЯТА ПО ПРЕДЛОЖЕНИЯТА
                                                       И АТЕСТИРАНЕТО:

/п/ КАМЕН СИТНИЛСКИ